LAKOK SZELLŐZTETÉSE. 97 



menynél fogva is , miszerint új közegül szolgál több oldalú vizs- 

 gálatok gyakori ismételhetésére , s ez által ismereteink bővítésére, 

 hasznos- és kívánatosnak mutatkozik. Ily módszert a levegő szénsav- 

 tartalmának meghatározására Pettenkoffer úr ad elő. Az alapelv, 

 melyből kiindul, nem új , t. i. a szénsavnak elnyeletése vagy inkább 

 leköttetése luganyok (alcalien) által, tehát ugyanazon elv, mely 

 hasonló esetekben eddig is használtatott ; a kötött szénsav mennyi- 

 ségét nem mérlegelés útján, hanem térfogatilag , nevezetesen 

 Mohrnak térfogatos módszerén (Titrir-Methode) hatá- 

 rozza meg; új tehát Pettenkoffer eljárása csak annyiban, a 

 mennyiben egy ismert elvet ő hozott első alkalmazásba a levegő 

 szénsavtartalmának meghatározására. 



A luganyos folyadék, melyet használ, mészvíz *) ; a sav pedig, 

 mely ennek semlegesítésére szolgál , — a vizsgálandó levegő 

 szénsaván kivül — lepárolt vízben feloldott sóskasav (CsOs-f- 3HO); 

 ezt nemcsak azon körülmény ajánlja, hogy könnyen előállítható 

 tiszta állapotban , hanem az is , hogy szilárd halmazatánál fogva 

 kényelmesen mérlegelhető. 



Maga az eljárás lényege következő : légmentesen zárt üveg- 

 edényben bizonyos mennyiségű mészvíz és a vizsgálandó levegő, 

 egymással sokszoros érintkezésbe hozatnak — többszöri rázás ál- 

 tal — a végre, hogy a mészvízben levő mészéleg egy része a levegő 

 szénsava által telíttessék ; ez , az anyagok használt mennyiségéhez 

 képest, egy-két óra alatt megtörténendik , és ekkor a luganyos 

 folyadékhoz annyi sóskasav-oldat öntetik , a mennyi a még fen- 

 maradt szabad mészéleg telítésére épen szükséges. Ha már most 

 a mészvíz és sóskasav-oldat szilárd tartalmának viszonylagos men- 

 nyisége — előleges meghatározásnál fogva — ismeretes, ezenkívül a 

 két folyadéknak , s a felhasznált levegőnek térfogata , és végre a 

 szénsav fajsúlya ismeretes; akkor azon vegy-vonatkozásnál fogva, 

 mely az együletek alkatrészeinek súlyviszonyát meghatározza, igen 

 egyszerű dolog a szabad és kö t ö tt mészéleg súly-egyenlősé- 

 gét egyenletben kifejezni, s ebből a felhasznált levegő szénsavá- 

 nak ismeretlen mennyiségét meghatározni. A vegytünemények 

 mennyileges viszonyainak kifejezésére , — valamint általában min- 

 den mennyileges viszony kifejezésére, — ez a legtermészetesebb 



*) A raészvizet a szénsav elnycletésére, már régebben ajánlotta Watson. 



7 



